JohanHeinsen/ENO huggingface dataset:
Ribe Stifts Adresseaviser, 1844-12-31
Auctions-Placat. Jfølge Skifterettettens Foranstaltning bliver de Kromand Thomas Meinertz Fallitbo tilhørende faste Eiendomme, paa Sønderboe, nemlig: 1. Huus Nr. 86 i 106te Lægd, hvis Eier hidtil har havt Bevilling til Krohold, 13 Fag Grundmuur med paastaaende Grund. 2. 3 Fag Underhuus og 4 Fag Loftrum af Huset Nr. 85, i 106 Lægd. 3. et Stykke Grund i Vester-Uldal, deelt i 2 Stykker. a, det sønderste Stykke. Skat efter 2 Rbd. 3 Mk. 4 s. b, det norderste Stykke. Skat efter 1 Rbd. 1 Mk. 12 s. et Stykke Grund i Øster-Uldal foruden Græs- og Væggerland. Skat 5 Rbd. 4 Mk. Andeel af Hedemarken i Jep Nielsens Skippers Rode Nr. 8, tilligemed Andeel i Slogen. Skat efter 2 Mk. 6. en Ager i Nymark. Skat efter 3 Rbd. 4 s. 7. et Stykke Sædegrund østen Veien i Øster-Uldal. Skateftr 4 Mk. a. en Ager i Bodils Toft. Skat efter 4 Mk. 7 s. 9. en Ager sammesteds. Skat efter 4 Mk. 7 s. 10. en halv Ager i Stortoft. Skat efter 1 Rbd. 5 Mk. 4 s. 11. et Stykke Sædegrund i Jens Rises Toft. Skat efter 1 Rbd. 4 Mk. 12. 8 Stykker Grund i Peder Orres Mark. 13. 9 Stykker Sædegrund og Væggerland vesten Sandene. 1. 4 smaa Hukker østen Musdal Bjerg. 15, to Stykker Sædegrund i Skræders Mark. 16, en Femtepart i Sønderleitoft og tvende Hukker, foruden Væggergrund. Trykt i Ribe hos Chr. sal. Hyphoff. 17. et Stykke Eng paa den saakaldte Oles-Ovre. Skat efter 5 Rbd. 2 Mk. 2 s. 18, en Engskift i Stortet i de saakaldte 12 fælleds til Græs skifte liggende Enge. Skat efter 2 Rbd. 3 Mk. stillet til Bortsalg ved 3de offentlige Auctioner den 20. Januar, 3 og 19 Februar 1845. De to første Auctioner afholdes paa Øens Tinghuus Formiddag Kl. 10 og den sidste i det sælgende Huus paa Sønderboe ligeledes Kl. 10 Slet. Auctionsconditionerne vil blive bekjendtgjorte paa Auctionsstederne. Dette bekjendtgjøres herved til Efterretning for Lysthavende og andre Vedkommende overeensstemmende med Placat 22. April 1817. Fanøe Birk, den 23 December 1844. T. Smith. Efterat Kjøbmand J. J. K. Madsens Kone, Han sine Lovise født Cøln, ved Døden er afgaaet, er hendes Bo af dette Steds Skifteret taget under Behandling; thi indkaldes herved med Aar og Dags Varsel hendes Arvinger og navnlig hendes Søn af tidligere Ægteskab, Harald Løwe ner, der skal have Ophold i Rusland, at melde sig under den stedfindende Skiftebehandling, for at legitimere deres Arveret og iagttage deres Tarv under Boets Behandling. Byfogedcontoiret i Veile, den 20. December 1841. O. M. Hersleb, const. Nylig er udkommet:
Ribe Stifts Adresseaviser, 1844-12-31
Kirkelige Leilighedstaler. Albert Leth. Sognepræst for Middelfart og Causlunde Menigheder. 332 Sider stor Octav, foruden Titel, Jndholdsliste og Fortale. 10 Mk. 8 s. heftet, 2 Rbd. i smukt Velskbind.
Ribe Stifts Adresseaviser, 1844-12-31
Det er den høibegavede Forfatters inderlige Ønske og glade Haab, at Læsningen af disse Taler ved Herrens Velsignelse maa vorde frugtbringende. At dette Ønske og Haab vil gaae i Opfyldelse, derfor borger Talernes store Værd. Skriftet faaes i de fleste Boghandlinger, i Ribe hos Termansen og Andersen, i Aarre pr. Varde hos Nielsen og i Odense hos Forlæggeren den Hempelske Boghandling.
Ribe Stifts Adresseaviser, 1844-12-31
J de nævnte Boghandlinger kan ogsaa erholdes den af samme Forfatter udgivne, og med saameget Bifald modtagne, Christelig Huuspostil. 21 Mk. indb.
Ribe Stifts Adresseaviser, 1844-12-31
Eddike-Udsalg. At vi Undertegnede Dags Dato har overdraget vort Eddike-Udsalg i Varde til Hr. N. P. Stantenmacher, hos hvem den af os fabrikerede, saavel Viin som Oleddike udsælges til de samme Priser som i vort Udsalg i Kjøbenhavn, tillade vi os herved at bekjendtgjøre, i det vi henvise til nedenstaaende Priis Courant.
Ribe Stifts Adresseaviser, 1844-12-31
Kjøbenhavn, den 1ste August 1844. Brødrene Schoustrup.
Ribe Stifts Adresseaviser, 1844-12-31
Priis-Courant. pr. Anker a 40 Potter. pr. Potte. Bedste Viineddike Nr. 1 6 Rbd. 4 Mk. 20 Rbs. Nr. 2 5 dito dito dito dito Nr. 3 3 - 2 - 12 - Hvid Oleddike, Bruun dito Chocolade af egen Fabrik til 12 ibs. Pundet faaes hos Lorenz Frandsen.
Ribe Stifts Adresseaviser, 1844-12-31
Klude, Rav og Vox kjøbes af Lorentz Frandsen.
Ribe Stifts Adresseaviser, 1844-12-31
Til Ribe Skoleprogram for 1833 og 1836 anviser Redacteuren af denne Avis en Kjøber.
Ribe Stifts Adresseaviser, 1845-01-03
Ribe. Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff. Fredagen den 3 Januar. No 1.
Ribe Stifts Adresseaviser, 1845-01-03
Udenlandske Efterretninger. Frankrig. Det hedder at Hr. Guizot har tilstillet de forenede Staters Gesandt i Paris en Note, hvori Frankrig protesterer imod Texas Jndlemmelse i de forenede Stater, hvad enten den saa skeer med det Onde eller det Gode. Nogle arabiske Høvdinge spiste den 23. Decbr. til Middag i Tuillerierne. Under Desserten fortalte Abdel Kaders forhenværende Geheimeskriver, som ogsaa taler fransk, at Emiren under hele Krigen i Algier havde fortalt Araberne, at Frankrig var en ganske lille Ø, at alle Øens stridbare Mænd vare dragne ud for at erobre Algier, at kun Oldinge, Kvinder og Børn vare blevne tilbage, og at naar man havde tilintetgjort de inddragne, Fremmede vilde man ikke have mere at befrygte. Denne Tro var bleven saa fast indgroet i Araberne, at selv de nærværende, det franske Herredømme hengivne Høvdinge, høiligen forundrede sig over at finde en saa stor Mængde Soldater og en saa stor mandlig Befolkning i Frankrig, som de ved deres Ankomst fandt.
Ribe Stifts Adresseaviser, 1845-01-03
Spanien. Exministeren Caballero er atter sat paa fri Fod. - Genetal Villalonga, den ny Kommandant i Logrono, skal have annulleret den hele Proces mod Zurbanos, desværre allerede skudte Medskyldige, fordi den var ført aldeles ilegal. En af de Aarsager, som Regeringes Tilhængere havde anført som Grund til Dommen over Zurbands Sønner, var ogsaa den, at de i truende Breve havde affordret flere Kapitalister Penge. Forskjellige Personer fra Salvatierra, der ere blevne arresterede for Tyveri, have imidlertid tilstaaet, at de have udfærdiget disse Breve og eftergjort Zurbanoernes Haandskrifter. Den engelske Vice-Konsul i Rosas er paa Grund af Deeltagelse i et oprørsk Komplot heftet og ført til Gerona.
Ribe Stifts Adresseaviser, 1845-01-03
Preussen. Korvetten Amazone" er nu aftaklet og skal overvintre i Danzig. Man venter med Bestemthed, at der til næste Aar vil blive indrettet et Værft til Bygningen af større Krigskibe og oprettet andre saadanne Anstalter af forskjellig Art, som ere nødvendige for Begrundelsen af en preussisk Krigsmarine. Amazones Kommander paa dens første Fart, den danske Baron Dircking=Holmfeld, er ikke mere i Statens Tjeneste. Baronen synes hverken at have kunne vinde sine Foresattes Tilfredshed eller sine Undersaatters Kjærlighed, og overhovedet ikke rigtig at have vurderet sin Stilling til Besætningen paa Amazone", der meest bestod af dannede unge Mennesker, Elever fra Navigationsskolerne.
Ribe Stifts Adresseaviser, 1845-01-03
Rusland. Fra den polske Grændse skrives under 14. Decbr., at Rygtet og Opdagelsen af en Sammensværgelse i Polen stadfæster sig. Over 60 Personer af forskjellige Stænder ere fængslede i den vestlige Deel af Polen, og mange Huusundersøgelser foretages. J alle Kredse hersker Angest og Skræk, da man veed, at et uoverlagt Ord, Omgang med en af de Mistænkte, ja selv Slægtskab med en saadan, er Grund nok til ogsaa at blive mistænkt. Mange anseete polske Familier have søgt at overskride den polske Grændse, men kun faae er det lykkedes; de fleste ere faldne i de russiske Troppers Hænder og med den skaanselløseste Raahed af disse førte til Rusland, hvorfra de ville komme til at forøge Siberiens Befolkning eller forstærke Armeen i Kaukasus.
Ribe Stifts Adresseaviser, 1845-01-03
Jndenlandske Efterretninger. Kollegialtidenden Nr. 53 meddeler Budgettet for 1845. Deri ere Jndtægterne ansatte til 15,844,869 Rbd. og Udgivterne til 15,638,000 Rbd. 33 s., hvorefter Overballancen for 1845 Falkuleres til 206,862 Rbd. 63 s. Jndtægterne af de danske Provindser ere ansatte til 7,771,337 Rbd., (deriblandt Landskat, 2,414,000 Rbd., Overskud af Stempelpapiirs-Jntrader 290,600 Rbd., Overskud af Told- og Konsumtions-Jntraderne 3, 196,000 Rbd., i Hertugdømmerne 1,182,000 Rbd., Netto Jndtægt af Tallotteriet i Danmark 160,000 Rbd., i Hertugdømmerne 118,000 Rbd., Netto Jndtægten af Klasselotteriet i Danmark 38,000 Rbd., i Hertugdømmerne 10,000 Rbd.), af Hertugdømmerne Slesvig og Holsteen til 4,968,582 Rbd., Overskuddet af de danske vestindiske Coloniers Jntrader 99,300 Rbd., Øresunds- og StrømtoldJntraderne til 1,876,000 Rbd., Overskuddet fra den slesvig holstenske Kanal til 81,300 Rbd., Postvæsenets Overskud til 246, 100 Rbd., Overskud fra Lauenborg til 211,900 Rbd. - Blandt Udgivterne ville vi bemærke. Samtlige Lønninger og Udgivter ved Hs. Majestæts Particulairkammer, Chatolkasse, Hofstat og Hofholdning, ved Slotshaverne, ved Hs. Majestæts Stald-Etat, og Udgifter ved Allerhøistsammes Reiser i Landet 686,200 Rbd., de kongelige og fyrstelige Personers Appanager 550,415 Rbd. 32 s., Udgifter i Anledning af Christiansborg Slots Fuldførelse 50,000 Rbd., de danske Gesandtskaber i Udlandet 266,200 Rbd., Departementerne for Civilforvaltningen 1,507,557 Rbd. (heriblandt Statholderskabet i Slesvig og Holsteen 21,760 Rbd., de danske Besiddelser i Guinea 10,000 Rbd. de ostindiske Besiddelser, 45,699 Rbd., den kongelige Porcellainsfabrik 6,000 Rbd., de kgl. Slotte 113,500 Rbd., andre kgl. Bygnin78,867 Rbd., Sekretariatet for Naadessager 250,840 Rbd, det kongl. Theater 46,310 Rbd., det kgl. Kapel, 32,245 Rbd.), Sømilitæretaten 1,020,000 Rbd., Landmilitæretaten 3,215,836 Rbd., uforudseelige Udgivter 600,000 Rbd., Statsgieldens Forretning og Afbetaling 5, 100,000 Rbd.
Ribe Stifts Adresseaviser, 1845-01-03
J denne Tidsalder, hvor Alt gjøres til Gjenstand, for en Jndustrie, og hvor man hylder Formen overAlt, er det i sin Orden, at man ogsaa faaer Formular=Bøger for Kjærlighed. Med en saadan Brevbog for Elskende" er Literaturen bleven beriget i denne Julefest paa Jordans Forlag. Den indeholder efter Annoncen Kjærlighedserklæringer, Ægteskabstilbud, og Kjærlighedsbreve. Hvorledes forresten Formularerne ere, skulle vi lade være usagt, da vi ikke kjende Bogens Jndhold: (O. Th. A.)
Ribe Stifts Adresseaviser, 1845-01-03
Fædrelandet bringer atter den Stænderdeputerede, Bankdirecteur Bangs Svoger, Hr. Fribert, paa Bane, og siger: "J Juni Maaned 1843 rømte Redakteuren af "Dagen", Cancelliraad L. J. Fribert, bort herfra Landet, og der fortaltes offentlig uimodsagt, at han havde medtaget af Sorø Academies Midler henimod en Snees Tusinde Rigsdaler. Man har derefter havt Efterretning om, at Fribert i Nordamerika har sat sig ned som Godseier, og i norske Blade har man om hans Opførsel imod Skandinaver læst rosende Artikler, som ere blevne optagne i de conservative danske Blade. Man skulde have ventet at der var blevet anlage Sag imod Fribert, ligesom imod enhver anden utro Regnskabsbetjent, der løber bort. J det Sted hørte man, at det høikongelige danske Cancelli beskikkede en Delings Commission bestaaende af en Besvograt til den Bortrømte; og Professor Hjort i Sorø har fortalt Fædrelandets Læsere, at blandt Sorø Akademies Udgivter er endnu Pension til Fribert. Senere er imidlertid hans Bo gaaet over til Hof= og Stadsrettens Skiftecommission, og i denne Maaned har den kongelige Partikulairkasse i Cancelliraad Lars Jacob Friberts Fallitbo anmeldt følgende Fordringer: 1) efter Obligation udstedt af Fribert den 24. Decbr. 1841. 5000 Rbd. samt Renter a 4 pCt. fra 11. Decbr. 1842 indtil Betaling skeer; 2) efter Dito udstedt af Samme 25. Novbr. 1842 med Renter 4 pCt. fra 11. Decb. 1842. 4000 Rbd. 3) efter Dito udstedt af Samme 6. Mai 1843 med 4 pCt. Renter fra Udstedelsesdagen: 6000 Rbd. Tilsammen 15,000 Rbd. Da Fribert forlod Landet kun omtrent en Maaned efter at han har udstedt den sidste Obligation til Beløb 6000 Rbd., og han her efterlod Gield, som man siger, til Gud og hver Mand, synes det ikke uantageligt, at hanhar havt til Reisepenge og til at sætte Bo for i Amerika ikke blot de foranske Penge. Men Historien viser tillige, hvor kostbart det er hertillands at vedligeholde et absolutistisk conservativt Blad, og tyder i alt Fald hen paa, at, hvis der findes noget absolutistisk konservativt Parti, saa er det skammelig ligegyldigt for at understøtte sine Organer, da eet af disse i modsat Tilfælde ikke kunde have været Enkelte saa kostbart."
Ribe Stifts Adresseaviser, 1845-01-03
Fra den svenske Eskadre i Middelhavet er der indløbet Rapport. Alt er vel inden Borde, og det bedste Forhold finder Sted mellem Mandskabet paa de danske, og svenske Skibe, og man havde besluttet at ville feire Julen i Forening, hvis man endnu da skulde være der. (B. T.)
Ribe Stifts Adresseaviser, 1845-01-03
Professor Nielsen har, efter at være fratraadt sin hæderlige 33aarige Bestyrelse af Borgerdydsskolen i Kjøbenhavn, i forrige Maaned modtaget et skjønt Beviis paa sine Disciples og Venners Høiagtelse og Erkjendtlighed, idet omtrent 350 af disse have ladet præge og overrække ham en Medaille i Guld, som paa den ene Side fremstiller hans Portrait, og paa den anden har følgende Jndskrift, omgiven af en Egekrands: "Fra taknemmelige Disciple og hengivne Venner." Den 1ste December begave de, der havde sat sig i Spidsen for Foretagendet, sig til Professoren, og med en kort Tale, der udtrykte An erkjendelsen af hans udmærkede Fortjenester og Ønsket om, at hans Livs Aften maatte blive saa rolig og sorgfri, som hans daadrige Liv fortjente det, overraktes ham Medaillen tilligemed følgende Brev og Listen paa Deeltagerne: "Det var Deres mange Disciples og Venners almindelige Ønske, ved Nedlæggelsen af Deres mangeaarige hæderlige Virksom hed som Ungdommens Veileder og Danner at bevidne Dem, saavel deres sande Høiagtelse, som deres oprigtige Taknemmelighed for modtagne Velgierninger. Vort Forslag, i den Anledning at foranstalte en Medaille præget, er ved det levende bifald, som det har mødt blevet realiseret, og idet vi nu have den Ære paa samtlige Deeltageres Vegne at overrække Hr. Professoren et Exemplar af denne Medaille, bede vi Dem modtage den som et Udtryk af en saadan Sindsstemning. Vi holde os overbeviste om, at Deres særdeles vellykkede billede, hvormed Kunstneren har vidst at pryde den, vil gjøre den til en dyrebar Eiendom for enhver af Deres Ditciple og Venner, Hver Deeltager har nemlig mødtaget et Exemplar i Bronce af Medaillen, der er udført af Medailleur, Prof. Christensen. (B. T.) Bankactierne have bestaaet deres vanskelige Prøve. Alt hvad man havde spaaet og skrækkelige Terminer, og Ultimo December Dommedage har viist sig som Hjernespind og Phantomer. Unægteligen vare de Summer, som skulde modtages til den anførte Tid, særdeles betydelige, men alle Transactioner med Hensyn til disse anseelige, saakaldte Salg paa Tid med eller uden Præmie, bleve paa den meest tilfredsstillende Maade arrangerede uden mindste Gene for Børsen. Actierne ere ikke faldne, som Mange paastode at ville skee, men tvertimod stegne til omtrent 135. (B. T.)
Ribe Stifts Adresseaviser, 1845-01-03
Paa et dansk Skib, hvis Navn de engelske Blade, angive at være "Daisyl, beliggende i Havn ved Øen Guernsen, ført af Kapitain Hans Christian Christiansen, er Drengen Fleckner saaledes bleven mishandlet, at han døde deraf. Retten har undersøgt Sagen, og Skipperen er sat under Tiltale.
Ribe Stifts Adresseaviser, 1845-01-03
Jfølge Bergsøes i disse Dage udkomne den danske Stats Statistik, 2det B. 1ste H. fandtes der i Aaret 1835 i Kongeriget Danmark, 90,038 Huse. hvoraf 26,557 jordløse, og 63,481 med Jord. Af disse 90,038 Huse vare 44,165 Leiebuse, 38,542 Selveierhuse og 7331 Arvefæstehuse med Ret til Salg og Pantsætning. Under de Huse, som have Jord, drives 21,297 Tdr. Hartk., og hvert saadant Huus har i Gjennemsnit 2/3 Tønde Hartk., eller 5 1/2 Td. Land. Af Bøndergaarde d. v. s. af Jordeiendomme paa over 1 og under 12 Tdr. Hartk. var der i Aaret 1835 et Antal 66,490 med 314,497 Tdr. Hartk., eller omtrent 83 Procent af hele Landets Hartkorn, og dette Antal er siden den Tid snarere lidt forøget end formindsket. Af disse 66,490 Gaarde, udgjorde i 1835 Selveiergaardenes Antal 41,695 (6000 Arvefæstegaarde medregnede, medens Fæste gaardenes kun var 24,795, og siden den Tid er et ikke saa ganske ubetydeligt Antal Fæstegaarde solgte eller arvefæstede bort, og Selveiergaardenes Antal saaledes forøget, og Fæstegaardenes formindsker. Under Selveiergaardene dreves i 1835 177,087 Tdr. Hartkorn, og under Fæstegaardene 137,410 Tønder, og lægger man Husenes Hartk. til bliver Selveier godsets samtlige Hartkorn 189,904 Tdr., og Fæstegodsets 145,890 Tdr. Jndtægten af en Fæstegaard paa 6 Tdr. Hartkorn med 50 til 60 Tdr. Land god Jord, dreven af en flittig, dygtig og med behørig Driftskapital forsynet Mand, anslaaer Forfatteren til 870 Rbd. om Aaret, og Udgiften til 640 Rbd., saa at der bliver et Overskud af 230 Rbd. til Klæder, forsaavidt samme ikke forfærdiges i Huset, til Smaating, Fornøielser og til at lægge op. Et Fæste= eller Leie=Huus med 3 Tdr. Land Middeljord, dreven med Køer, giver efter en Forfatteren af Grev Reventlow til Christianssæde meddeelt Oversigt en Jndtægt af 107 Rbd. om Aaret mod en Udgift af 66 Rbd. 1 Mk., altsaa et Overskud af 41 Rbd. (O. T. A.)¬
Ribe Stifts Adresseaviser, 1845-01-03
J Eisenbahn Zeit." skrives fra Hamborg, at den Retsstrid, der er fremkaldt ved nogle af de derværende Børsmænds Utilbøielighed til at betale de faste satte Jndskud paa de tegnede Actier i den HusumTønningske Jernbane, begynder i høi Grad at fængsle den offentlige Opmærksomhed. Antallet af de Vægrende er 33, og da disse holde fast sammen, vil det være dem let at bære Procesomkostningerne, medens Jernbane-Komiteens Agent maa drage retlig til Felts mod hver enkelt Vægring, hvorved Omkostningerne for Selskabet antages at ville blive meget forøgede. Hvad Understøttelse Selskabet i denne Sag kan vente fra den danske Regjerings Side, er der endnu ikke Tale om.
Ribe Stifts Adresseaviser, 1845-01-03
Fra Frederikshavn hedder det under 29. Decbr.:"Her i Byen er i denne Tid begaaet en Forbrydelse af ligesaa eiendommelig som skammelig Art. Da nemlig en her i Byen boende Tømmermester, der er en velhavende og hidtil med Agtelse anseet Mand, uventet befandtes at have flere Steder svigagtig tilvendt sig af de Materialier, som anbetroedes ham ved Bygningsarbeider, og der hos ham opstod Mistanke om, at en ham tjenende Tømmerlærling havde røbet dette, besluttede han at tage Hævn over denne Han lod til den Ende en Smed og endnu en anden Mand kalde, tilkjendegav disse, hvorledes han havde Formodning om, at den paagjældende Lærlings Kiste maatte indeholde Tyvekoster og forlangte derfor Døren til dennes Kammer og Kisten opdirket. denne fandtes da et Laagen, som Mesteren vedkjendte sig som sit og erklærede at være sig frastiaalet. Han lod Kisten vidnesfast forsegle og sendte Signetet til Politimesteren, hvorhos han gjorde Anmeldelse om det ham saaledes overgaaede Tyveri. Da nu Politimesteren lod Kisten aabne i Lærlingens Overværelse, var det vel denne paafaldende, at Lagenet fandtes i den, men han yttrede med en saa naturlig og kjendelig uforstilt Rolighed sin Forundring over, hvorledes det kunde være kommet i hans Kiste, at Præget af en god Samvittighed ikke kunde mistydes, hvorimod der opstod Mistanke om, at Tingen maatte forholde sig anderledes. Under de Forhører, som derpaa optoges, vedblev Tømmermesteren sin Paastand om, at Lærlingen havde bestiaalet ham, ligesom han ogsaa tilbød med Eed at bekræfte, at Lagenet var ham mod Vidende og Villie frakommet, og forstod han længe saaledes med Kjækhed under Forhørerne at holde ud med Forhørsdommeren, indtil han omsider, da Jndicierne bleve ham for skarpe, maatte gaae til Bekjendelse om at have praktiseret Lagenet i Kisten, for, ved at faae Lærlingen straffet som Tyv, at opnaae den Hævn, der var Formaalet for en saa nedrig Plan, og man maa da visselig paaskjønne den inqvisitoriske Conduite og Udholdenhed, hvorved det lykkedes den constituerede Politimester, Hr. Procurator Kühnel, at affløre Forbrydelsen og at frelse et ungt Menneske fra uskyldigen at see Ære og timeligt Vel at vorde Offeret for en saa afskyelig Hævnelyst." (Aalb. A.)
Ribe Stifts Adresseaviser, 1845-01-03
Udnævnelser og Entledigelse. Under 28. Decb. har Hs. Maj. allernaadigst beskikket, forhenværende personelCapellan for Vesteraaby og Aastrup Menigheder i Fyen, A. H. Berg, til Sognepræst for Hem og Sem Menigheder i Aarhuus Stift; Cand. theol. H. Roth, til ordineret Catechet og første Lærer ved Borgerskolen i Frederikshavn; Cand. theol. S. Hørbro, til personel Capellan hos Sognepræsten i Søndervissing og Voerladegaard Menigheder i Aarhuus Stift, O. Arnzen. Under 29. December er Kammerherre, Grev Lerche til Grevskabet Lerchenborg, allernaadigst udnævnt til Geheime-Conferentsraad med Rang i 1ste Klasse Nr. 13 efter Rangforordn. Under f. D. er constitueret Overbetjent i Kjøge, J. P. Jørgensen, beskikket til Told- og Consumtions-Jnspekteur i Vordingborg. – Under 28. Decbr. er Sognepræst for Brøndum og Hvidberg Menigheder i Viborg, Stift, L. M. Melchior, i Naade og med Pension entlediget. (B. T.)
Ribe Stifts Adresseaviser, 1845-01-03
Ledigt Embede. Distriktslæge-Embedet i Nykjøbing paa Falster. Ansøgninger og dette Embede indleveres inden 6 Uger fra den 27. Decbr. til Sundheds-Collegiets Decanus, Etatsraad og Professor Thal. (B. T.)
Ribe Stifts Adresseaviser, 1845-01-03
Kjøbenhavns Børs-Kours d. 31. Decbr.: Species 200. Bank=Disconto 4 pCt. Nationalbankaktier 135 1/4 a 135 1/2 Rbd. Sølv.
Ribe Stifts Adresseaviser, 1845-01-03
Ved Tallotteriets 1579. Trækning i Kbhavn udkom: No 24. 63. 29. 28. 48. Trykt i Ribe hos Chr. sal. Hyphoff.
Ribe Stifts Adresseaviser, 1845-01-03
Ribe. Ved Valgforhandlingerne paa Raadhuset.
Ribe Stifts Adresseaviser, 1845-01-03
idag valgtes til Borgerrepræsentant Skomager Greisen og Kjøbmand H. T. Bech til Ligningsmand.
Ribe Stifts Adresseaviser, 1845-01-03
Søndag efter Nytaar holdes i Cathrine Kirke Gudstjeneste for St. Cathrine Sogn. Til Høimesse prædiker Hr. Pastor de Thurah, og til Aftensang Hr. Pastor Pontoppidan.
Ribe Stifts Adresseaviser, 1845-01-03
Ledigt Skolelærer-Embede. Ved Ribe Kjøbstads Borgerskole er en Plads ledig for en Seminarist, som kan forestaae den indbyrdes Underviisning og Chorsangen i Domkirken. Foruden fri Bolig og 1 Favn Brænde er den faste Løn 160 Rbd. r. S. J uvisse Jndkomster af Chorsangen haves omtrent 40 Rbd. aarlig - Ansøgninger og dette Embede, som ville blive at ledsage med Vidnesbyrd om, at Supplicanten meget godt kan forestaae Kirkesangen, maatte, det snareste mueligt tilstilles Stiftamtmanden eller Stiftsprovsten i Ribe.
Ribe Stifts Adresseaviser, 1845-01-03
Bekjendtgjørelser. Søndag Aften den 12te Januar gives til Jndtægt for det herværende borgerlige Musikcorps en Aftenunderholdning i Hr. Gjestgiver Fölsch's Locale, bestaaende af Concert og Vaudevillen Kong Salamon og Jørgen Hattemager. Det nærmere vil siden blive bekjendtgjort.
Ribe Stifts Adresseaviser, 1845-01-03
En Dreng, som har Lyst at lære Dreierprofessionen, kan til Paaske blive antaget af P. Pedersen, Dreiermester i Ribe.
Ribe Stifts Adresseaviser, 1845-01-03
Huset Nr. 269, ved Domkirken, der beboes for Tiden af Hr. Bundtmager Jessen, er fra næstkommende Flyttedag at faae til Leie, naar man henvender sig til Undertegnede. Ørbech. Ribe, den 2 Januar 1845.
Ribe Stifts Adresseaviser, 1845-01-03
Huset Nr. 113 i Bispegaden, som beboes af Madame Heilmann, er at faae tilleie fra næstkommende Paaske. Hans Th. Bech.
Ribe Stifts Adresseaviser, 1845-01-03
Jslandsk Klipfisk til 2 ls pr. Pd. faaes hos Hans Th. Bech.
Ribe Stifts Adresseaviser, 1845-01-03
Til Ribe Skoleprogram for 1833 og 1836 anviser Redacteuren af denne Avis en Kjøber. En Dreng af honette Forældre, og som har Lyst at lære Træ- og Horn-Dreierprofessionen, kan til næstkommende Paaske antages i Lære hos T. W. Grubert, Tønder, d. 22. Decbr. 1844. Træ- og Horndreier.
Ribe Stifts Adresseaviser, 1845-01-03
Gaard-Salg. Underhaanden agter jeg at sælge min Eiendoms=Gaard i Fauerholdt i Seem Sogn, i Nærheden af Ribe, af gammel Hartkorn 3 Tdr. 7 Skpr. 2 Fdkr. 1 Alb. Gaarden kan sælges med og uden Besætning. Der kan holdes 16 Hoveder og 4 Heste. Fauerholdt, d. 28. December 1811. Hans M. Christiansen.
Ribe Stifts Adresseaviser, 1845-01-06
Ribe. Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff. Mandagen den 6. Januar. No 2.